ט"ו באדר

פרשת בר המצווה של ילד שנולד בט"ו אדר תלוי האם בר המצווה נחוג בשנה פשוטה או מעוברת והאם הוא נולד בשנה פשוטה או מעוברת. עבור ילד שנולד באדר א' או שבר המצווה חל בשנה פשוטה, פרשת בר המצווה היא, ברוב השנים, פרשת כי תשא. אבל אם בר המצווה חל בשנה חסרה המתחילה בשבת (שנה מקביעות זחא שהיא שנה פשוטה או זחג לילד שנולד באדר א') פרשת בר המצווה היא פרשת תצוה. עבור ילד שנולד באדר ב' או בשנה פשוטה, ובר המצווה חל בשנה מעוברת, פרשת בר המצווה, במרבית השנים, היא פרשת צו. אבל אם בר המצווה חל בשנה שלמה המתחילה ביום חמישי (שנה מקביעות השג) פרשת בר המצווה היא פרשת שמיני.

חגים ומועדים
 שושן פורים

אירועים היסטוריים
  ה'רנ"ב (אדר ב') – גירוש ספרד: המלכה איזבלה מורה ל-150,000 נתיניה היהודים להמיר את דתם לנצרות או לעמוד בפני גירוש
  ה'תרע"ו (אדר ב') – אלברט איינשטיין מפרסם במאמר את תורת היחסות הכללית
  ה'תרע"ט (אדר א') – 1,200 יהודים נרצחים בפוגרום בעיר פרוסקרוב שבאוקראינה
  ה'תש"ך – מפגש ראשון לאחר השואה בין ראש ממשלה ישראלי (דוד בן-גוריון) למנהיג גרמני (הקנצלר קונראד אדנאואר)
  ה'תש"ל (אדר א') – פיגוע בטיסת סוויסאייר 330 משווייץ לישראל. המטוס מתרסק וכל 47 נוסעי המטוס נהרגים.

נולדו
 ה'תרי"ג – רבי חיים הלוי סולובייצ'יק – רבה של העיר בריסק
  ה'תרכ"א – מאיר דיזנגוף, ראש העיר הראשון של תל אביב (נפטר ה'תרצ"ז)
  ה'תרס"ב (אדר א') – דוד מרכוס, איש צבא יהודי-אמריקאי ומאנשי מח"ל (נהרג ה'תש"ח)
  ה'תרפ"ד (אדר א') – משה ורטמן, חבר הכנסת מטעם המערך (נפטר בה'תשע"ב)
  ה'תרפ"ד (אדר ב') – דב שילנסקי, פוליטיקאי ויו"ר הכנסת לשעבר (נפטר בה'תשע"א)
  ה'תר"ץ – עדנה סולודר, חברת הכנסת מטעם המערך

נפטרו

  ה'תשל"ב – משה סנה, ראש המפקדה הארצית של ההגנה, חבר הכנסת, מנהיג ופובליציסט (נולד ה'תרס"ט)
 ה'תר"ל (אדר א') – הרב דוב בער מייזלס (נולד ה'תקנ"ח)
 ה'תשט"ו – הרב מאיר קרליץ, חבר מועצת גדולי התורה, אחיו של ה'חזון איש' (נולד ה'תרל"ה)
 ה'תשפ"ב (אדר א') – הרב יהושע רוזן, מתלמידיו המובהקים של הרצי"ה קוק. ממייסדי ישיבת ניר בקריית ארבע ומכון הלכה ברורה.
 ה'תשפ"ב (אדר ב') – הרב חיים קניבסקי, מנהיג רוחני של הזרם הליטאי של הציבור החרדי (נולד ה'תרפ"ח)

 י"ד באדר – (ט"ו באדר א') – ט"ז באדר
 אדר

ו יד1
ו יד1